Il-President George Vella wissa li l-ambjent naturali huwa riżorsa naturali li mhux infinita. Il-President kien qiegħed jitkellem waqt iċ-ċerimonja tal-għoti tal-Premju Buonamico 2021, organizzata mill-Awtorità għar-Riżorsi u l-Ambjent (l-ERA) fil-Palazz ta' Sant'Anton taħt il-patroċinju tiegħu. Il-President George Vella wissa li jekk il-poplu Malti mhux se jibża' għall-ambjent naturali, il-ġenerazzjonijeit ta' warajna se jbatu l-konsegwenzi ta' dan l-għemil. Huwa esprima x-xewqa li l-adulti jaġixxu ta' grawdjani għall-ġenerazzjonijiet li ġejjin u enfasizza l-ħtieġa li l-iżvilupp li jsir ikun wieħed sostenibbli. Semma wkoll l-edukazzjoni kontinwa għal kulħadd sabiex ikompli jitkattar l-għarfien. Il-President Vella fakkar li minħabba r-restrizzjonijiet tal-pandemija tal-Covid-19, meta waqqfet l-attività aggressiva tal-bniedem, in-natura bdiet tieħu r-ruħ u bdiet tirriġenera lilha nnifisha u saħaq li wieħed sar japprezza iktar l-ambjent naturali għax dak kien l-unika żvog li kellu. Il-President feraħ lill-ERA talli għal sena oħra qed torganizza l-Premju Buonamico biex jintwera apprezzament lil żewġ persuni li ddistingwew ruħhom fil-qasam tar-riċerka, il-protezzjoni u r-riabilitazzjoni tal-ambjent naturali ta' pajjiżna. Feraħ ukoll lir-rebbieħa ta' din is-sena, Costantino Mifsud, li bis-saħħa tar-riċerka estiża tiegħu qed jagħti kontribut kbir fil-qasam tat-tassonomija f'pajjiżna, u Louis Vella, li ta kontribut siewi ħafna fejn jidħlu strateġiji nazzjonali varji dwar it-tniġġis, speċjalment it-tniġġis tal-arja kif ukoll it-tniġġis u l-iskart perikoluż prodott mill-industrija. Ritratti – OPR Huwa qal li kemm Vella kif ukoll Mifsud ħadmu f'oqsma fejn is-suġġett tar-riċerka jew ix-xogħol tagħhom huwa kważi moħbi minn għajn in-nies. Spjega li dan ma jfissirx li ma jeżistix jew li mhux importanti anzi, ħafna drabi kienu pijunieri li taw għarfien dwar il-wirt naturali tagħna. Żie li huma kellhom rwol vitali li jqajmu kuxjenza dwar il-ħsara tal-impatt negattiv li t-tniġġis tal-ambjent jikkawża kemm fuq il-kwalità tal-ħajja taċ-ċittadini kif ukoll fuq il-wirt naturali tal-gżejjer Maltin. Minħabba li Louis Vella ma setax ikun preżenti, il-premju tiegħu ġie ppreżentat lil qarib tiegħu. F'din l-okkażjoni, l-ERA għamlet donazzjoni b'risq The Malta Community Chest Fund Foundation. .td_uid_3_615ae52a980b1_rand.td-a-rec-img{text-align:left}.td_uid_3_615ae52a980b1_rand.td-a-rec-img img{margin:0 auto 0 0}